*Likumprojekts*

**Grozījumi Revīzijas pakalpojumu likumā**

Izdarīt Revīzijas pakalpojumu likumā (Latvijas Vēstnesis, 2004, 19. nr., 2007, 62. nr., 2008, 98. nr., 2009, 27. nr., 2010, 32., 99. nr., 2011, 46. nr., 2012, 56. nr., 2013, 87., 142., 188. nr., 2015, 227. nr., 2016, 254. nr.) šādus grozījumus:

1. 33. pantā:

izteikt otro un trešo daļu šādā redakcijā:

"(2) Zvērināta revidenta vai zvērinātu revidentu komercsabiedrības pienākums ir nekavējoties iesniegt rakstveida ziņojumu Finanšu un kapitāla tirgus komisijai saskaņā ar regulas Nr. 537/2014 12. panta 1. punkta "a", "b" un "c" apakšpunktu par faktiem, kuri revīzijas pakalpojumu sniegšanas laikā ir atklāti sabiedriskas nozīmes struktūrā, elektroniskās naudas iestādē, maksājumu iestādē, ieguldījumu brokeru sabiedrībā, regulētā tirgus organizētājā vai datu ziņošanas pakalpojumu sniedzējā.

(3) Zvērināta revidenta vai zvērinātu revidentu komercsabiedrības pienākums ir nekavējoties iesniegt rakstveida ziņojumu Finanšu un kapitāla tirgus komisijai par šā panta otrajā daļā minētajiem faktiem, kuri atklāti, sniedzot revīzijas pakalpojumus klientam, kuru ar sabiedriskas nozīmes struktūru, elektroniskās naudas iestādi, maksājumu iestādi, ieguldījumu brokeru sabiedrību, regulētā tirgus organizētāju, datu ziņošanas pakalpojumu sniedzēju saista ciešas attiecības Eiropas Parlamenta un Padomes 2013. gada 26. jūnija Regulas (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 4. panta 1. punkta 38. apakšpunkta izpratnē.".

2. Papildināt 1.pantu ar piekto daļu šādā redakcijā:

“(5) Likumā lietotie termini “ieguldījumu brokeru sabiedrība”, “regulētā tirgus organizētājs” un “datu ziņošanas pakalpojumu sniedzējs” atbilst Finanšu instrumentu tirgus likumā lietotajiem terminiem, ja šajā likumā nav noteikts citādi.”.

3. Papildināt informatīvo atsauci uz Eiropas Savienības direktīvām ar 13. punktu šādā redakcijā:

“13) Eiropas Parlamenta un Padomes 2014. gada 15. maija direktīvas 2014/65/ES, ar ko groza direktīvu 2002/92/ES attiecībā uz apdrošināšanas starpniecību un direktīvu 2011/61/ES attiecībā uz alternatīvo ieguldījumu fondu pārvaldniekiem (Dokuments attiecas uz EEZ).”.

Finanšu ministre                                               Dana Reizniece-Ozola